section_heading: Vojna karijera
paragraph_text: U studenom 1901. postaje zapovjednikom 3. streljačke pukovnije, dok 1904. postaje načelnikom 3. odjela Tehničke vojne komisije. Te iste godine promaknut je u čin pukovnika, dok je čin general bojnika dostigao u rujnu 1910. godine. U listopadu 1910. na zahtjev Conrada, postaje ravnateljem Vojne akademije u Beču koju dužnost obnaša sve do početka Prvog svjetskog rata. U međuvremenu je, u studenom 1913., promaknut u čin podmaršala.